3, параграф 2 и член 5 от основния регламент Комисията изчисли размера на субсидиите, подлежащи на изравняване, въз основа на получената от получателя полза, за която е установено, че е налице по време на разследвания период в рамките на прегледа. В това отношение Комисията установи, че ползата се предоставя на получателя в момента на осъществяване на сделка за износ по силата на тази схема. Към този момент правителството на Индия предоставя митнически кредит, който се осчетоводява от производителя износител като вземане, което може да бъде компенсирано от производителя износител във всеки един момент. Това представлява финансово участие по смисъла на член 3, параграф 1, буква а), подточка ii) от основния регламент. След като митническите органи издадат товарителница за износа, правителството на Индия няма право на преценка дали да предостави субсидията, или не. Предвид изложеното по-горе Комисията счете за целесъобразно оценката на ползата по схемата MEIS да се извърши чрез определяне на сбора на сумите, получени в рамките на сделките за износ, осъществени по тази схема по време на разследвания период в рамките на прегледа.
 (107)
 В съответствие с член 7, параграфи 2 и 3 от основния регламент Комисията отнесе размера на тази субсидия към оборота от износа на продукта, предмет на прегледа, по време на разследвания период в рамките на прегледа като подходящ знаменател, тъй като субсидията зависи от осъществяването на износ, а не е обвързана с изработените, произведените, изнесените или транспортираните количества.
 (108)
 Въз основа на гореизложеното Комисията установи, че по време на разследвания период в рамките на прегледа ставките на субсидията по тази схема са възлизали съответно на 1,92 % за IDIPL и 1,94 % за RIL. Поради това Комисията стигна до заключението, че тази субсидия продължава да се счита за подлежаща на изравняване.
 3.5. Схема за освобождаване от данък върху продажбите на електроенергия в Гуджарат (GEDES)
 (109)
 Комисията установи, че едно дружество се е възползвало от тази мярка по време на разследвания период в рамките на прегледа. Тъй като обаче изглежда, че получената от това дружество полза е била незначителна, Комисията реши да не провежда допълнително разследване във връзка с тази мярка, тъй като в контекста на прегледите с оглед изтичане на срока на действие на мерките не е необходимо да се изчислява точният размер на субсидирането (а само да се установи неговото продължаване).
 3.6. Размер на подлежащите на изравняване субсидии
 (110)
 Въз основа на горепосочените съображения Комисията установи, че общият размер на подлежащите на изравняване субсидии в съответствие с разпоредбите на основния регламент, изразен ad valorem за включените в извадката производители износители, е съответно 2,3 % и 3,6 %, което показва продължаване на субсидирането по време на периода на прегледа.
 Таблица 1
 Ставки за индивидуалните подложени на изравнителни мерки субсидии
 DDS
 EPCGS
 MEIS
 ОБЩО
 IDIPL
 0,38 %
 0,09 %
 1,92 %
 2,3 %
 RIL
 1,44 %
 0,30 %
 1,94 %
 3,6 %
 3.7. Заключения относно вероятността за продължаване на субсидирането
 (111)
 В съответствие с член 18, параграф 2 от основния регламент бе проучено дали има вероятност изтичането на срока на действие на действащите мерки да доведе